Kortløpet revolver

En kortløpet revolver er en revolver med liten, middels eller stor ramme og med kort pipe, vanligvis 80 mm eller kortere. De har ofte selvspenneravtrekk﻿er med hane uten hanespore (eng: bobbed hammer) eller skjermet hane (eng: hammerless) for å unngå at hanen henger seg fast i klær. Utformingen av disse revolverne ofrer som regel utgangshastighet og rekkevidde til fordel for manøvrerbarhet og kompakt bæring.

Historie 

S&W Model 10 har blitt produsert siden 1899 i over 6 millioner eksemplarer, hvilket gjør den til det mest populære håndvåpenet i det 20. århundre.

Kortløpede revolvere var populære i USA inntil 1950- og 1960-årene da de fleste statene i USA innførte lover som begrenset skjult bæring av våpen. Fra midten av 1980-årene til 1990-årene åpnet de amerikanske våpenlovene opp igjen for bæring av våpen til selvforsvar, og kortløpede revolvere ble igjen populære til slik bruk ettersom de er små, enkle og pålitelige våpen.

Eksempler på våpenprodusenter som har laget kortløpede revolvere i nyere tid er Smith & Wesson, Colt, Ruger og Taurus. De fleste er laget av tradisjonelle materialer som karbonstål, rustfritt stål og aluminiumlegeringer, men det finnes også modeller med mer eksotiske materialer som titan og scandium. Polymerrammer har også blitt brukt.

Kamringer 
Kortløpede revolvere fås i mange kamringer, eksempelvis revolverpatroner som .38 Special, .357 Magnum, .41 Magnum, .44 Magnum og .45 Colt, eller pistolpatroner som 9×19 mm, .40 S&W og .45 ACP som kan fylles med moon clips. Noen revolvere fås også i magnumkamringer som .454 Casull, .460 S&W Magnum, .480 Ruger, .500 S&W Magnum eller .410-kaliber.

Sportsskyting 
Kortløpede revolvere brukes til konkurranseskyting i skyteprogrammer som sivilpistol og spesialrevolver.

Galleri

Se også 
 Pistol
 Revolver
 Lommepistol

Referanser 

Revolvere